Държавен вестник, бр. 103, 2024 г., стр. 22

СТР.  22	
Д Ъ Р Ж А В Е Н  В Е С Т Н И К 	
БРОЙ  103
съдържащи се в тях течности по отношение 
на характеристиките на тези течности.
(2) Резервоарите по чл. 118, ал. 1, т. 1 трябва 
да отговарят на следните изисквания:
1. преградите и укрепващите елементи, 
които могат да се монтират в резервоара, 
трябва да имат подходяща форма и да са 
снабдени с подходящи отвори, така че да не 
се възпрепятства пълненето, източването и 
проверката на резервоара;
2. долната референтна точка и горната 
референтна точка трябва да са конструирани 
така, че техните положения да остават посто­
янни на практика;
3. въздействието, дължащо се на пълнене 
и изпразване на резервоара, и промените в 
условията на заобикалящата среда трябва да 
са сведени до минимум;
4. резервоарите трябва да са снабдени с 
информационна табелка за идентификация, 
изработена от метал, и надписите да остават 
непроменени при условия на функциониране;
5. табелката трябва да е закрепена на моно­
литна част на резервоара и да е разположена 
така, че да е лесно видима и четима, да не 
подлежи на изменения и да не може да се 
отстрани без разрушаване на пломбите, които 
носят знаците от проверка; на табелката трябва 
да са нанесени най-малко следните данни:
а) годината на изграждане на резервоара;
б) производител;
в) номинална вместимост;
г) максимална височина на запълване;
д) референтна височина;
6. резервоарите трябва да са калибрирани и 
да имат калибровъчна таблица за определяне 
и измерване на обема; калибрирането трябва 
да се извършва от лаборатории, акредитирани 
съгласно изискванията на стандарт БДС EN 
ISO/IEC 17025;
7. резервоарите трябва да имат отвор за 
измерване и потопяема базова плоча, като 
вътрешният диаметър на отвора за измер­
ване следва да позволява извършването на 
метрологичен контрол; потопяема базова 
плоча не се изисква, когато дъното на резер­
воара е достатъчно стабилно и няма риск от 
образуване на утайка или тази утайка може 
да бъде отчетена от нивомера;
8. резервоарът трябва да има наблюдателен 
отвор, освен ако изискванията за безопасност 
или други предписания не го изключват; на­
блюдателният отвор и отворът за измерване 
трябва да бъдат пломбирани за предотвратя­
ване на външна намеса;
9. резервоарът може да е разделен на ня­
колко отделения за измерване, като в този 
случай всяко отделение се разглежда като 
отделен резервоар и трябва да отговаря на 
изискванията на този раздел.
(3) Изискванията по ал. 2, т. 7 и 8 не се 
прилагат за резервоари, предназначени за 
съхранение на втечнени въглеводородни газове 
под налягане (LPG).
(4) Разширената неопределеност при ка­
либриране на резервоарите се прилага за 
стойности между долната граница на вмес­
тимост и номиналната вместимост, посочени 
в таблицата за калибриране. Максималната 
неопределеност, изчислена за k = 2, не трябва 
да превишава:
1. ± 0,2 % от показания обем за вертикални 
цилиндрични резервоари;
2. ± 0,3 % от показания обем за хоризонтал­
ни или цилиндрични наклонени резервоари;
3. ± 0,5 % от показания обем за други 
резервоари и резервоари за втечнени газове 
под налягане.
(5) Максималната неопределеност, посоче­
на в ал. 4, не включва неопределеността на 
количеството под потопяемата базова плоча, 
което е посочено в калибровъчната таблица 
на резервоара.
(6) Показанията за нивото на течността в 
резервоара или нивото на свободното прос­
транство над течността в резервоара трябва 
да бъдат изразени в единици за дължина.
(7) Показването на информация, която не е 
обект на метрологичен контрол, е разрешено, 
при условие че не може да бъде объркана с 
метрологичната информация.
Чл. 121. (1) Електронните нивомери по 
чл. 118, ал. 1, т. 2 трябва да показват нивото 
на течността в резервоара. Други измерени 
стойности, като например нивото на свобод­
ното пространство над течността в резервоара, 
могат да бъдат показани на същия дисплей, 
но тези данни трябва да бъдат заменени с ни­
вото на течността в резервоара в рамките на 
10 s. Показанията трябва да са надеждни и да 
позволяват лесно и недвусмислено отчитане.
(2) Електронните нивомери по чл. 118, 
ал. 1, т. 2 могат да работят със спомагателни 
устройства, които са неразделна част от тях 
и са предназначени да изпълняват отделни 
функции, директно участващи в обработване, 
предаване или показване на резултатите от 
измерване. Спомагателните устройства могат 
да бъдат:
1. устройства за повтарящо се показание;
2. печатащи устройства;
3. запаметяващи устройства;
4. преобразуващи устройства.
(3) Изискванията на чл. 120, ал. 6 се прила­
гат и за печатащите устройства.
(4) Спомагателните устройства не трябва 
да оказват влияние върху точността на измер­
ването и не трябва да имат характеристики, 
които да улесняват неправомерно използване 
на електронните нивомери.
(5) Електронните нивомери трябва да имат 
идентификационна табела, съдържаща най-
малко следната информация: